**Tomáš Verner** hjelp•info (tsjekkisk uttale: [ˈtomaːʃ ˈvɛrnɛr]; født 3. juni 1986 i Písek i Tsjekkoslovakia) er en tsjekkisk kunstløper. Han har vunnet tsjekkiamesterskapet seks ganger (2002-2004, 2006-2008) og et europamesterskap (2008). Per januar 2010 blir han regna som nummer én i verden.[]

Karrière
--------

Verner begynte med kunstløp som femåring og flytta fra sin hjemby til Praha for videre trening som 12-åring. Han vant sin første nasjonale tittel i sesongen 2001-02 og representerte Tsjekkia i europamesterskapet, der han kom på 14.-plass. Senere konkurrerte han i verdensmesterskapet, der han ikke greide å kvalifisere seg til fristil. I løpet av de neste fire årene klarte han å havne på 10.-plass i europamesterskap og 13.-plass i verdensmesterskapet. 

Verner (i midten) sammen med de to andre medaljevinnerne Stephane Lambiel og Brian Joubert under europamesterskapet i 2008
I 2007 forbedret Verner sine tidligere resultater betraktelig. I europamesterskapet i Warszawa havna han på 2.-plass, etter Brian Joubert. Dette gjorde at han ble den første tsjekkiske mann som vant medalje i et europamesterskap siden 1992. I verdensmesterskapet i 2007 i Japan kom han på fjerdeplass.

I 2008 blei han den første mannlige tsjekkiske vinneren av et europamesterskap siden Petr Barna sin seier for Tsjekkoslovakia i 1992. Han havna på fjerdeplass etter det korte programmet sitt, men havna til slutt på 15.-plass etter å ha feilet på flere hopp i det lange programmet. 

Verner var deltaker i Grand Prix, i cupen i Kina og i Russland. Han kom på tredjeplass i Kina og andreplass i Russland og kvalifiserte seg med dette for Grand Prix-finalen, der han kom på fjerdeplass. I europamesterskapet i 2009 satte han personlig rekord med det korte programmet og var foreløpig på en andreplass, men han gjorde en del feil i det lange programmet, noe som førte til at han kom på en sjetteplass sammenlagt. 

Verner deltok i Vinter-OL 2010 i Vancouver

Referanser
----------

1. ↑   Tsjekkias nasjonale autoritetsdatabase, NKC-identifikator js20070608007, besøkt 23. november 2019[Hentet fra Wikidata]
2. ↑   iforum.cuni.cz, besøkt 5. mai 2020[Hentet fra Wikidata]
3. ↑   iDNES.cz, «Krasobruslař Tomáš Verner se v tichosti oženil a bude tatínkem», verkets språk tsjekkisk, utgitt 3. august 2020, besøkt 3. august 2020[Hentet fra Wikidata]
4. ↑   iDNES.cz, www.idnes.cz, utgitt 3. august 2020, besøkt 1. november 2020[Hentet fra Wikidata]
5. ↑  .

Eksterne lenker
---------------

* Offisielt nettsted Rediger på Wikidata

* (en) Tomáš Verner – kategori av bilder, video eller lyd på Commons Rediger på Wikidata
* (de) Tomáš Verner – Munzinger Sportsarchiv Rediger på Wikidata

* (en) Tomáš Verner – Olympics.com Rediger på Wikidata

* (en) Tomáš Verner – Olympic.org Rediger på Wikidata

* (en) Tomáš Verner – Olympedia Rediger på Wikidata

* (en) Tomáš Verner – Sports-Reference (OL-resultater – arkivert) Rediger på Wikidata

* (cz) Tomáš Verner – Tsjekkias olympiske komité Rediger på Wikidata

* (en) Tomáš Verner – ISU Rediger på Wikidata

* (en) Tomáš Verner – TheSports.org Rediger på Wikidata
* (en) Verner -Profil på web.IceNetwork.com
* (en) Om Verner på www.PixieWorld.net

|  |  |
| --- | --- |
| Oppslagsverk/autoritetsdata | VIAF **·** NKC **·** Munzinger (sport)
 |